|  |
| --- |
| Referat af Ledelsesmøde den 6. oktober 2020 (Teams) |
|  |  |
|  |  |
|  |  |

|  |
| --- |
| Til stede var: Dekanen, prodekanen, Per Krogh Hansen, Martin Rheinheimer, Sharon Millar, Marianne Wolff Lundholt, Mads Funding og Gitta Stærmose. Simon Kamber, SDU Digital, Lars Engelstoft og Jill Hansen, RIO samt Rune N. Jørgensen og Louise Toftgaard Fibiger deltog i dagsordenens punkt 1. 1. **GDPR.**

Den 6. oktober foregår GDPR-temadagen på Humaniora på Zoom pga. Covid-19-situationen. Man har valgt at fastholde GDPR-dagen for at sikre at oprydning foregår – materielt som digitalt, tilretning af procesbeskrivelser mm.Simon Kamber orienterede om status og den nye organisation SDU Digital, der består af enhederne Compliance, Design og Transformation. GDPR ligger under Compliance Simon Kamber nævnte, at der oprettes en ny og forbedret hjemmeside for medarbejdere på SDU; fokus på processer (overblik over risici) med henblik på system- og procesunderstøttelse; udarbejdet liste over problemstillinger der skal løses (prioriteret). Simon Kamber understregede betydningen af koordinatorernes rolle, idet disse sikrer såvel den lokale forankring samt løsninger. Der blev spurgt ind til det ledelsesmæssige fokus – hvad skal institutterne stramme op på; hvilke udfordringer er der. Det forventes, at SDU Digital Compliance melder ud, hvis ledelsen skal gå proaktivt ind. Jill Poulsen, SDU RIO, pointerede, at forskningsprojekter, hvor personoplysninger på identificerbare personer indgår (fx navn, mail, cpr.nr. -adresse, helbredsoplysninger, race eller seksuel overbevisning mv) skal anmeldes til SDU RIO. Ved tvivl om sikkerhedsbrud kontaktes SDU RIO. Alle sikkerhedsbrud håndteres af SDU RIO. Jill Poulsen oplyste, at der er etableret et REC (Research Ethics Committee), der samarbejder med SDU RIO med henblik på at sikre en etisk godkendelse af projektet, inden de giver midler, accepterer en publikation eller deltager i andre former for partneraktiviteter.Man drøftede mulighederne for direkte seance med forskerne. Der var enighed om at skræddersy oplæg i forhold til de konkrete institutter/problemstillinger. Rune Nørgaard Jørgensen/Louise Toftgaard Fibiger arbejder videre med dette. Der var enighed om, at det er oplagt at drøfte dataansvar (studerende/SDU) i forhold til BA-projekter/KA-specialer på et møde i UR i efteråret. En af Datatilsynet truffet afgørelse (vedrører Københavns Universitet) kan have betydning for, at SDU har dataansvar i meget større omfang end ventet. SDU RIO er pt. i gang med en beskrivelse af de studerendes dataansvar. Rune Nørgaard Jørgensen/prodekanen arbejder videre med dette. 1. **Meddelelser.**

Dagsorden og referat fra møder i [Syddansk Universitets bestyrelse](https://www.sdu.dk/da/Om_SDU/Organisationen/Bestyrelsen.aspx) Dagsorden og referat fra møder i [Direktionen](https://sdunet.dk/da/administration/ledelse/direktionen/dagsordener-og-referater) Dagsorden og referat fra møder i [Hovedsamarbejdsudvalget](https://sdunet.dk/da/administration/raadnaevnudvalg/samarbejdsudvalg/hovedsamarbejdsudvalget/dagsordener%2Bog%2Breferater)Dagsorden og referat fra møder i [Samarbejdsudvalget, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/samarbejdsudvalg/dagsorden_og_referat)Dagsorden og referat fra møder i [Uddannelsesrådet, SDU](https://syddanskuni.sharepoint.com/sites/web_UR/SitePages/Home.aspx)Dagsorden og referat fra møder i [Uddannelsesrådet, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/uddannelses_raad/dagsorden%2Bog%2Breferat) Dagsorden og referat fra møder i [RI-rådet](https://syddanskuni.sharepoint.com/sites/rio/default.aspx?e=1%3A433b34f1fb1e45c4bbb7a065af926362) 1. **Eventuelt.**
2. En henvendelse omomfanget af sexisme på de danske universiteter blev vendt. Efter en drøftelse af håndtering var der enighed om, at institutlederne videreformidler til medarbejderne.
3. Lars Binderup orienterede om problematik med DVIP og IT-udstyr, idet DVIP ikke har adgang til teknisk assistance på deres private udstyr. SDU ikke kan påtage sig det ansvar, der følger med, når man går ind og servicerer privat udstyr. Sagen har været drøftet i flere instanser på universitetet.

Efter en drøftelse blev man enige om, at institutterne stiller låneudstyr (bærbar lånecomputer og head sets) til rådighed for D-VIP’er, der ikke selv har det nødvendige udstyr (eller ikke ønsker at bruge deres eget). D-VIP’er med dette behov skal derfor henvende sig til institutlederne. Krav om afspritning efter brug gør sig også gældende her.*Mads Funding har efter mødet besluttet at kontakte IT-chefen for at høre om det er muligt i denne ekstraordinære situation at hjælpe med fx programinstallation eller lignende.* 1. Direktøren for det europæiske miljøagentur Hans Bruyninckx besøger SDU i november. Fakulteterne er blevet forespurgt, om man kan stille med forskere, der kan deltage i en rundbordssamtale med direktøren. Mulige emner blev vendt. Institutlederne melder tilbage til Gitta Stærmose om forskernes tilsagn. Frist: 9. oktober.
2. Prorektor skal sidde i et forum om Arktisk Forskning og vil i den forbindelse gerne møde nogle forskere, der arbejder med området. Det vurderes ikke at være aktuelt for fakultetet.
3. Planlægning af prorektors møde med den samlede ledelse:

19. oktober      12.30-13.30 møde med Simon                        13.30-14.00 møde med prodekan og sekretariatschef27. oktober     9.00 - 10.00 møde med den samlede ledelse Institutlederne skal præsentere et oplæg, der perspektiverer HUM i forhold til SDG. Præsentation af fem minutters varighed og én slide. Det er ikke taldata, der skal fylde. Institutlederne bedes senest den 9. oktober melde temaer ind, som man ønsker drøftet med prorektor. På baggrund af institutledernes tilbagemeldinger vil dekanen overveje det videre set up, dog skal den enkelte institutleder og prodekanen præsentere et oplæg, der perspektiverer HUM i forhold til SDG. Præsentationens varighed er fem minutter og én slide. Det er ikke taldata, der skal fylde. Tilbagemelding til institutlederne om det videre set up primo uge 43. 1. Prodekanen orienterede om netop afviklede audit trails. Det er gået godt. Forventning om indikation af resultat medio december – endelig afgørelse primo marts.

Med venlig hilsenSimon TorpDekan |
|  |